《句容澄上人群玉轩求诗》
宋代·李之仪

日日不离山，爱山终不厌。因地端有来，及此若尚欠。

当轩出巑屼，昏膜遽效砭。枝撑檐楹窄，明灭烟云暂。

幽禽时一鸣，隐约隔天堑。早闻群玉峰，世境未易占。

却应三昧力，易致兹可验。便拟绝高深，两足恐不赡。

幻化浪攀缘，胶扰窘囊槛。会须揖清风，方暑对枕簟。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。